
ΝΟΜΟΣ ΥΠΆΡΙΘ. 3279 

Σύσταση Εθνικού Συμβουλίου Ανταγωνιστικότητας και 
Ανάπτυξης και ρύθμιση λοιπών θεμάτων του Υπουρ¬ 
γείου Ανάπτυξης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Αρθρο 1 

Εθνικό Συμβούλιο Ανταγωνιστικότητας 
και Ανάπτυξης (Ε.Σ.Α.Α.) 

1. Συνιστάται στο Υπουργείο Ανάπτυξης Εθνικό Συμ¬ 
βούλιο Ανταγωνιστικότητας και Ανάπτυξης (Ε.Σ.Α.Α.). Το 
Ε.Σ.Α.Α. είναι το ανώτατο γνωμοδοτικό όργανο του 
Υπουργείου Ανάπτυξης για κάθε θέμα σχετικό με τη βελ¬ 
τίωση της ανταγωνιστικότητας. 

2. Αρμοδιότητες του Ε.Σ.Α.Α. αποτελούν ιδίως: 

α) Η επεξεργασία θέσεων και προτάσεων για τη βελτίω¬ 
ση της ανταγωνιστικότητας, ο καθορισμός των γενικών 
κατευθύνσεων για τη βελτίωσή της και η μετατροπή τους 
σε εφαρμόσιμες πολιτικές. 

β) Οιπροτάσεις για το μακροπρόθεσμο, μεσοπρόθεσμο 
και βραχυπρόθεσμο σχεδίασμά σε θέματα ανταγωνιστι¬ 
κότητας και ανάπτυξης. 

γ) Η πρόταση συγκεκριμένων μέτρων πολιτικής για την 
ανταγωνιστικότητα, με ενσωμάτωση και δεδομένων της 
περιφερειακής διάστασης και της διεθνούς εμπειρίας. 

δ) Η υποβολή προτάσεων για το σχεδίασμά των εθνικών 
και κοινοτικών αναπτυξιακών προγραμμάτων. Στο σχε¬ 
δίασμά αυτόν λαμβάνεται ιδιαίτερη μέριμνα για τις νησιω¬ 
τικές και ορεινές περιοχές της Χώρας. 

ε) Η σύνταξη προτάσεων για την κωδικοποίηση και 
απλοποίηση της νομοθεσίας, με στόχο την άρση των 
εμποδίων βελτίωσης της ανταγωνιστικότητας. 

στ) Η τακτική ενημέρωση των μελών του για τις εργα¬ 
σίες και τις αποφάσεις του Συμβουλίου Υπουργών Αντα- 


γωνιστικότηταςτης Ευρωπαϊκής Ένωσης καιτης Ομάδας 
Επιτρόπων για το Συμβούλιο Ανταγωνιστικότητας της Ευ¬ 
ρωπαϊκής Ένωσης για θέματα της αρμοδιότητάς του. 

ζ) Η επιδίωξη της σύνθεσης των απόψεων των κοινωνι¬ 
κών εταίρων και των συναρμόδιων οργάνων και φορέων 
στις παραπάνω προτάσεις πολιτικής. 

η) Η διατύπωση γνώμης, επί των θεμάτων της αρμοδιό¬ 
τητάς του, κατόπιν σχετικών ερωτημάτων, που υποβάλ¬ 
λονται από τον Πρωθυπουργό ή τον Υπουργό Ανάπτυξης. 

θ) Η καθιέρωση Ελληνικού Συστήματος Μέτρησης της 
Ανταγωνιστικότητας. 

ι) Η έγκριση του ετήσιου σχεδίου δράσης του Ε.Σ.Α.Α.. 
ια) Η έγκριση των ετήσιων εκθέσεων για την ανταγωνιστι¬ 
κότητα και η υποβολή τους στον Πρωθυπουργό, τον Πρόε¬ 
δρο της Βουλής και τα μέλη του Υπουργικού Συμβουλίου. 

ιβ) Η έγκριση και η υποβολή αρμοδίως περιοδικών ειδι¬ 
κών εκθέσεων για την ανταγωνιστικότητα, 
ιγ) Η έγκριση των ετήσιων εκθέσεων πεπραγμένων. 

3. Το Ε.Σ.Α.Α. καταρτίζει τον Εσωτερικό Κανονισμό Λει¬ 
τουργίας του, ο οποίος εγκρίνεται με απόφαση του 
Υπουργού Ανάπτυξης, που δημοσιεύεται στην Εφημερί¬ 
δα της Κυβερνήσεως. 

Άρθρο 2 

Σύνθεση και λειτουργία του Ε.Σ.Α.Α. 

1 ,α) Το Ε.Σ.Α.Α. αποτελείται από τα εξής μέλη: 

-Τον Υπουργό Ανάπτυξης, ως Πρόεδρο και 
- τους Γ ενικούς Γ ραμματείς των Υπουργείων: 

* Εσωτερικών, Δημόσιας Διοίκησης και Αποκέντρωσης, 

* Επενδύσεων και Ανάπτυξης του Υπουργείου Οικονο¬ 
μίας και Οικονομικών, 

* Ανάπτυξης, 

* Περιβάλλοντος, Χωροταξίας και Δημόσιων Έργων, 

* Εθνικής Παιδείας και Θρησκευμάτων, 

* Απασχόλησης και Κοινωνικής Προστασίας, 

* Αγροτικής Ανάπτυξης και Τροφίμων, 

* Εμπορικής Ναυτιλίας, 

* Τουριστικής Ανάπτυξης. 

-Τον Προϊστάμενο του Οικονομικού Γ ραφείου του Πρω¬ 
θυπουργού, 

- Τον Γενικό Γραμματέα Βιομηχανίας, 

- Τον Γενικό Γ ραμματέα Εμπορίου, 

- Τον Γενικό Γ ραμματέα Έρευνας και Τεχνολογίας, 

- Τον Γενικό Γ ραμματέα Καταναλωτή, 

-Τον Ειδικό Γραμματέα για την Ανταγωνιστικότητα, 

- Τον Πρόεδρο της Επιτροπής Ανταγωνισμού, 

- Τον Πρόεδρο της Γ ενικής Συνομοσπονδίας Επαγγελ- 
ματιών, Βιοτεχνών, Εμπόρων Ελλάδος, 

- Τον Πρόεδρο της Γενικής Συνομοσπονδίας Εργαζομέ¬ 
νων Ελλάδος, 

- Τον Πρόεδρο της Ανώτατης Διοίκησης Ενώσεων Δη¬ 
μοσίων Υπαλλήλων, 

-Τον Πρόεδρο του Συνδέσμου Ελληνικών Βιομηχανιών, 

- Τον Π ρόεδρο της Εθνικής Συνομοσπονδίας Ελληνικού 
Εμπορίου, 

- Τον Πρόεδρο της Πανελλήνιας Συνομοσπονδίας Ενώ¬ 
σεων Γ εωργικών Συνεταιρισμών, 

- Τον Πρόεδρο του Συνδέσμου Βιομηχανιών Βορείου 
Ελλάδος, 

- Τον Πρόεδρο του Πανελληνίου Συνδέσμου Εξαγωγέ- 
ων, 

-Τον Πρόεδρο του Συνδέσμου Εξαγωγέων Βορείου Ελ¬ 
λάδος, 

- Τον Πρόεδρο της Ένωσης Νομαρχιακών Αυτοδιοική¬ 
σεων Ελλάδος, 

- Τον Πρόεδρο της Κεντρικής Ένωσης Δήμων και Κοι¬ 
νοτήτων Ελλάδος, 

- Τον Πρόεδρο της Κεντρικής Ένωσης Επιμελητηρίων 
Ελλάδος, 

- Τον Πρόεδρο του Ναυτιλιακού Επιμελητηρίου Ελλά¬ 
δος, 

- Τον Πρόεδρο του Ξενοδοχειακού Επιμελητηρίου Ελ¬ 
λάδος, 

-Τον Πρόεδρο της Ένωσης Ελληνικών Τραπεζών, 

- Τον Πρόεδρο του Εθνικού Συμβουλίου Έρευνας και 
Τεχνολογίας, 

- Τον Πρόεδρο του Συνδέσμου Ελληνικών Τουριστικών 
Επιχειρήσεων, 

- Τον Πρόεδρο του Συνδέσμου Επιχειρήσεων Πληρο¬ 
φορικής Ελλάδος, 

-τον Πρόεδρο του Συνδέσμου Επιχειρήσεων Πληροφο¬ 
ρικής Βορείου Ελλάδος, 

- Τον Πρόεδρο του Τεχνικού Επιμελητηρίου Ελλάδος, 

- Τον Πρόεδρο του Οικονομικού Επιμελητηρίου Ελλά¬ 
δος, 

- Τον Πρόεδρο του Γεωτεχνικού Επιμελητηρίου Ελλά¬ 
δος, 

-Τον Πρόεδρο του Ελληνικού Κέντρου Επενδύσεων, 

- Τον Πρόεδρο του Συνδέσμου Βιομηχανιών Πελοπον- 
νήσου και Δυτικής Ελλάδος, 

- Τον Πρόεδρο του Συνδέσμου Θεσσαλικών Βιομηχα¬ 
νιών, 

- Τον Π ρόεδρο του Συνδέσμου Βιομηχανιών Θεσσαλίας 
και Κεντρικής Ελλάδος, και 

- Τον Πρόεδρο του Συνδέσμου Βιομηχανιών Κρήτης. 

Ο Υπουργός Ανάπτυξης μπορεί να προσκαλεί προσωπι¬ 


κότητες από το δημόσιο και τον ιδιωτικό τομέα, την Ελλά¬ 
δα και το εξωτερικό, καθώς και φορείς των Περιφερειών 
της Ελλάδας, στις εργασίες του Συμβουλίου, οι οποίοι 
μπορούν να συμμετέχουν στις συνεδριάσεις με δικαίωμα 
λόγου και κατάθεσης προτάσεων. 

β) Με απόφαση του Υπουργού Ανάπτυξης συγκροτείται 
μόνιμη επιτροπή σε επίπεδο γενικών γραμματέων των 
Υπουργείων που μετέχουν στο Ε.Σ.Α.Α. και του Ειδικού 
Γ ραμματέα για την Ανταγωνιστικότητα, για την αντιμετώ¬ 
πιση τρεχούσης φύσεως θεμάτων που σχετίζονται με τις 
αρμοδιότητέςτου. 

2. Το Ε.Σ.Α.Α. λειτουργεί, ως συλλογικό όργανο, σύμ¬ 
φωνα με τον Εσωτερικό Κανονισμό Λειτουργίας αυτού. 
Στον Κανονισμό αυτόν προβλέπονται τα σχετικά με τη συ¬ 
γκρότηση του Ε.Σ.Α.Α., τη σύνθεση, τις συνεδριάσεις, την 
εν γένει λειτουργία του και τον τρόπο έκδοσης των γνω¬ 
μοδοτήσεων καιλήψηςτωναποφάσεώντου, καθώς και τα 
σχετικά με τη λειτουργία της μόνιμης επιτροπής της πα¬ 
ραγράφου 1β σε επίπεδο γενικών γραμματέων. Το 
Ε.Σ.Α.Α. συνεδριάζει, τακτικά, τουλάχιστον τρεις (3) φο¬ 
ρές ετησίως και εκτάκτως μετά από πρόσκληση του 
Υπουργού Ανάπτυξης. 

3. Με απόφαση του Υπουργού Ανάπτυξης μπορεί να 
τροποποιείται η σύνθεση του Ε.Σ.Α.Α., ως προς τον αριθ¬ 
μό και τις ιδιότητες των μελών του. 

4. Γιατη συμμετοχή στο Ε.Σ.Α.Α. δεν καταβάλλεται απο¬ 
ζημίωση. 

Άρθρο 3 

Λειτουργία - Πόροι 

Η λειτουργία του Ε.Σ.Α.Α. αναπ'θεται στην Ειδική Γραμμα- 
τεία γιατην Ανταγωνιστικότητα του Υπουργείου Ανάπτυξης. 

Η κάλυψη των δαπανών της λειτουργίας του Ε.Σ.Α.Α. 
και των οργάνων του γίνεται με πόρους που προέρχονται 
από το Πρόγραμμα Δημοσίων Επενδύσεων ή /και τον 
Προϋπολογισμό του Υπουργείου Ανάπτυξης. 

Άρθρο 4 

Διοικητική Υποστήριξη 

Για την εκπλήρωση του σκοπού του και την πραγματο¬ 
ποίηση του έργου του, το Ε.Σ.Α.Α. συνεπικουρείται από: 

α) την Επιτροπή Εμπειρογνωμόνων (ΕΠΈΜ.) και 

β) τη Διεύθυνση Προώθησης της Ανταγωνιστικότητας 
(ΔΙ.Π.Α.). 

Άρθρο 5 

Επιτροπή Εμπειρογνωμόνων 

1. Η Επιτροπή Εμπειρογνωμόνων (ΕΠΈΜ.) είναι το κύ¬ 
ριο εισηγητικό όργανο προς το Ε.Σ.Α.Α. και τα θέματα της 
λειτουργίας της ρυθμίζονται με τον Εσωτερικό Κανονι¬ 
σμό Λειτουργίας του Ε.Σ.Α.Α.. Αποτελείται από δεκάξι 
(16) μέλη, κατ’ ανώτατο όριο, διετούς θητείας, οριζόμενα 
με απόφαση του Υπουργού Ανάπτυξης. Στην ΕΠΈΜ. μπο¬ 
ρούν να συμμετέχουν μέλη Διδακτικού Ερευνητικού Προ¬ 
σωπικού (Δ.Ε.Π.) Ανωτάτων Εκπαιδευτικών Ιδρυμάτων 
(Α.Ε.Ι.) και Τεχνολογικών Εκπαιδευτικών Ιδρυμάτων 
(Τ.Ε.Ι.) πλήρους ή μερικής απασχόλησης, που προτείνο- 

νται από τον Πρύτανη ή τον Πρόεδρο του Τ.Ε.Ι., επιστή¬ 
μονες με ειδικές γνώσεις και εμπειρία σε θέματα ανταγω¬ 
νιστικότητας, τέως ανώτατοι δικαστικοί λειτουργοί και εκ¬ 
πρόσωποι φορέων που συμμετέχουν στο Ε.Σ.Α.Α.. Η ιδιό¬ 
τητα του προέδρου και του αντιπροέδρου της Επιτροπής 
δεν είναι ασυμβίβαστη με την ιδιότητατου Πρύτανη, Αντι- 
πρύτανη, Κοσμήτορα, Προέδρου και Αντιπρόεδρου Διοι- 
κούσας Επιτροπής Α.Ε.Ι. καιΤ.Ε.Ι. και τα σχετικά καθήκο¬ 
ντα ανατίθενται κατά παρέκκλιση από κάθε σχετική ρύθ¬ 
μιση και από τη διαδικασία ανάθεσης και ανάληψης 
εξωπανεπιστημιακής απασχόλησης. 

Με τον Εσωτερικό Κανονισμό Λειτουργίας του Ε.Σ.Α.Α. 
ρυθμίζονται, μεταξύ άλλων, και: 

α) η κατά το δυνατόν ισόρροπη παρουσία διακεκριμέ¬ 
νων επιστημόνων και έμπειρων ανθρώπων του επιχειρείν, 
καθώς και η συμμετοχή τουλάχιστον ενός πρώην ανώτα¬ 
του δικαστή της πολιτικής ή διοικητικής δικαιοσύνης, και 
β) η συμμετοχή νέων επιστημόνων και νέων επιχειρημα¬ 
τιών. 

Για την υποβοήθηση του έργου της Επιτροπής Εμπει¬ 
ρογνωμόνων είναι δυνατόν να συνιστώνται ομάδες εργα¬ 
σίας, σύμφωνα με τα οριζόμενα στον Εσωτερικό Κανονι¬ 
σμό Λειτουργίας του Ε.Σ.Α.Α., με σκοπό την εκπόνηση εκ¬ 
θέσεων, μελετών και εισηγήσεων επί συγκεκριμένων 
θεμάτων. 

2. Η Επιτροπή Εμπειρογνωμόνων, για την άσκηση των αρ- 
μοδιοτήτωντης, αντλεί πληροφορίες και στοιχεία από τη Δι¬ 
εύθυνση Προώθησης της Ανταγωνιστικότητας (ΔΙ.Π.Α.) και 
από άλλες πηγές, επεξεργάζεται το υλικό αυτό και υποβάλ¬ 
λει προτάσεις και εισηγήσεις προς το Ε.Σ.Α.Α.. 

3. Στις αρμοδιότητες της Επιτροπής Εμπειρογνωμόνων 
ανήκουν ιδίως: 

α) η εισήγηση προς το Ε.Σ.Α.Α. μέτρων και ενεργειών 
για τη βελτίωση της ανταγωνιστικότητας της εθνικής οι¬ 
κονομίας και των ελληνικών επιχειρήσεων, 
β) η κατάρτιση των ετήσιων εκθέσεων για την ανταγωνι¬ 
στικότητα, 

γ) η κατάρτιση περιοδικών ειδικών εκθέσεων για την 
ανταγωνιστικότητα, 

δ) η προετοιμασία των ετήσιων σχεδίων δράσης, 
ε) η σύνταξη των ετήσιων εκθέσεων πεπραγμένων του 
Ε.Σ.Α.Α., 

στ) η προετοιμασία προτάσεων για τη δημιουργία και τη 
διαρκή βελτίωση του Ελληνικού Συστήματος Μέτρησης 
της Ανταγωνιστικότητας, 

ζ) η αξιολόγηση των αποτελεσμάτων των παρεμβάσεων 
του Ε.Σ.Α.Α. στην ανταγωνιστικότητα, 
η) η παροχή επιστημονικής υποστήριξης στη διαδικα¬ 
σία εφαρμογής των γνωμοδοτήσεων του Ε.Σ.Α.Α., και 
θ) η σύνταξη εισηγήσεων, εκθέσεων και αναφορών, κα¬ 
τόπιν ανάθεσης από το Ε.Σ.Α.Α., για θέματα της αρμοδιό- 
τητάς του. 

Άρθρο 6 

Διεύθυνση Προώθησης της Ανταγωνιστικότητας 

1. Για την υποστήριξη της λειτουργίας του Ε.Σ.Α.Α. συ- 
νιστάται στην Ειδική Γραμματεία για την Ανταγωνιστικό¬ 


τητα του Υπουργείου Ανάπτυξης Διεύθυνση Προώθησης 
της Ανταγωνιστικότητας (ΔΙ.Π.Α.). Για τις ανάγκες λει¬ 
τουργίας της ΔΙ.Π.Α. συνιστώνται έξι (6) ενιαίες θέσεις Ει¬ 
δικού Επιστημονικού Προσωπικού, τέσσερις (4) θέσεις 
κατηγορίας ΠΕ και δύο (2) θέσεις κατηγορίας ΔΕ. 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Ανάπτυξης καθορί¬ 
ζονται οι ειδικότητες των ανωτέρω υπαλλήλων. 

Οι θέσεις αυτές μπορεί να καλύπτονται και με απόσπα¬ 
ση ή μετακίνηση προσωπικού που υπηρετεί στο Υπουρ¬ 
γείο Ανάπτυξης ή σε εποπτευόμενους από αυτό φορείς ή 
σε άλλα Υπουργεία και φορείς του δημόσιου τομέα. Η 
απόσπαση ή μετακίνηση είναι τριετούς διάρκειας. 

Η θητεία στη ΔΙ.Π.Α. λογίζεται ως χρόνος πραγματικής 
υπηρεσίας του υπαλλήλου στη θέση που οργανικά κατέ¬ 
χει. 

2. Η ΔΙ.Π.Α. ασκεί τις εξής αρμοδιότητες: 
α) Υποστηρίζει τη λειτουργία του Ε.Σ.Α.Α. και της Επι¬ 
τροπής Εμπειρογνωμόνων και παρέχει τη γραμματειακή 
υποστήριξή τους. 

β) Συγκεντρώνει και επεξεργάζεται αξιόπιστα και συνε¬ 
χώς επικαιροποιούμενα στοιχεία για την ανταγωνιστικό¬ 
τητα από εθνικές και διεθνείς πηγές, συμπεριλαμβανομέ¬ 
νων και των πανεπιστημιακών και ερευνητικών ιδρυμά¬ 
των, τα οποία διαθέτει στην Επιτροπή Εμπειρογνωμόνων, 
δημιουργώντας παράλληλα και σχετική βάση δεδομένων. 

γ) Παρακολουθεί την εφαρμογή των γνωμοδοτήσεων 
και των προτάσεων του Ε.Σ.Α.Α.. 

δ) Προβαίνει στις απαραίτητες ενέργειες για τη μετα¬ 
φορά των δράσεων και των προτάσεων του Ε.Σ.Α.Α. στο 
πεδίο των πρακτικών εφαρμογών και την προώθηση των 
αντιλήψεων και πρακτικών που καλλιεργούν το πνεύμα 
και την αξία της ανταγωνιστικότητας. 

ε) Μεριμνά για την ανάπτυξη διαρκούς διαλόγου μετα¬ 
ξύ Υπουργείων και αναπτυξιακών φορέων άλλων χωρών, 
διακρατικών οργανώσεων και οργανισμών και ευρωπαϊ¬ 
κών οργάνων, με κύριο στόχο την ανταλλαγή εμπειριών, 
βέλτιστων πρακτικών. 

στ) Καταγράφει και τηρεί στοιχεία για τα διεθνώς υφι¬ 
στάμενα συστήματα αξιολόγησης με σκοπό τη διαρκή 
βελτίωση του Ελληνικού Συστήματος Μέτρησης της 
Ανταγωνιστικότητας. 

ζ) Μεριμνά για τη συγκέντρωση και επεξεργασία των 
αποτελεσμάτων των παρεμβάσεων του Ε.Σ.Α.Α. στην 
ανταγωνιστικότητα. 

η) Συλλέγει προτάσεις και εισηγήσεις, από τις Περιφέ¬ 
ρειες της Χώρας, για θέματα ανταγωνιστικότητας, τα 
οποία προωθεί στο Ε.Σ.Α.Α.. 

θ) Υποβοηθεί την Επιτροπή Εμπειρογνωμόνων για τη 
σύνταξη και την κατάθεση στο Ε.Σ.Α.Α. της Ετήσιας Έκ¬ 
θεσης για την Ανταγωνιστικότητα και των λοιπών εκθέσε¬ 
ων που προβλέπονται στον παρόντα νόμο. 

ι) Είναι αρμόδια για την ανάθεση, παρακολούθηση και 
παραλαβή έργων, μελετών και εκθέσεων πραγματογνω¬ 
μοσύνης, που υλοποιούνται από τρίτους με στόχο την 
προώθηση του έργου του Ε.Σ.Α.Α.. 

ια) Τηρεί τα πρακτικά των συνεδριάσεων του Ε.Σ.Α.Α, 
και της Επιτροπής Εμπειρογνωμόνων. 

ιβ) Διατηρεί Αρχείο, το οποίο βρίσκεται διαρκώς στη 
διάθεση του Υπουργού Ανάπτυξης και των μελών του 
Ε.Σ.Α.Α. και της ΕΠ.ΕΜ.. 

ιγ) Συγκεντρώνει και επεξεργάζεται στοιχεία αναγκαία 
για το σχεδίασμά εθνικών και κοινοτικών αναπτυξιακών 
προγραμμάτων, τα οποία γνωστοποιεί στο Ε.Σ.Α.Α. και 
την Επιτροπή Εμπειρογνωμόνων. 

ιδ) Συγκεντρώνει και επεξεργάζεται στοιχεία σχετικά με 
τις επιπτώσεις της εφαρμογής εθνικών και κοινοτικών 
αναπτυξιακών προγραμμάτων στην ανταγωνιστικότητα. 

Άρθρο 7 

Έτος ανταγωνιστικότητας και ίδρυση νέων δομών 

α) Καθορίζεται το ημερολογιακό έτος 2005, ως έτος 
ανταγωνιστικότητας. Κατά τη διάρκεια του έτους αυτού, 
θα πραγματοποιηθούν ενέργειες πρόσθετης ευαισθητο- 
ποίησης των πολιτών και των φορέων του ιδιωτικού και 
του δημόσιου τομέα, με στόχο την ανάδειξη και βελτίωση 
της ανταγωνιστικότητας της ελληνικής οικονομίας. Στις 
παραπάνω ενέργειες περιλαμβάνεται και η θέσπιση βρα¬ 
βείων. Οι όροι και οι διαδικασίες πραγματοποίησης των εν 
λόγω ενεργειών καθορίζονται με απόφαση του Υπουργού 
Ανάπτυξης, που δημοσιεύεται στην Εφημερίδα της Κυ- 
βερνήσεως. Με όμοιες αποφάσεις μπορεί να καθορίζο¬ 
νται και άλλα ημερολογιακά έτη ως έτη αφιερωμένα στην 
ανταγωνιστικότητα, καθώς και σε άλλες δράσεις της αρ¬ 
μοδιότητας και ευθύνης του Υπουργείου Ανάπτυξης 
(όπως η επιχειρηματικότητα, η έρευνα, η τεχνολογία, η 
προστασία καταναλωτή, η ποιότητα και η συσκευασία 
προϊόντων). 

Οι πόροι για την εφαρμογή των ανωτέρω αντλούνται 
από τα διαρθρωτικά ταμεία ή / και το Πρόγραμμα Δημο¬ 
σίων Επενδύσεων, με κοινή απόφαση των Υπουργών Ανά¬ 
πτυξης και Οικονομίας και Οικονομικών. 

β) Με προεδρικό διάταγμα, που εκδίδεται με πρόταση 
των Υπουργών Οικονομίας και Οικονομικών, Εσωτερικών, 
Δημόσιας Διοίκησης και Αποκέντρωσης και Ανάπτυξης, 
ιδρύονται: α) Ακαδημία Επιχειρηματικότητας και β) Ευ¬ 
ρωπαϊκό Αναπτυξιακό Ινστιτούτο. Με το ως άνω προεδρι¬ 
κό διάταγμα καθορίζεται η νομική μορφή, ο σκοπός, οι αρ¬ 
μοδιότητες, ο τρόπος λειτουργίας τους και κάθε άλλη 
αναγκαία λεπτομέρεια. 

Άρθρο 8 
Αποζημιώσεις 

Με απόφαση των Υπουργών Οικονομίας και Οικονομι¬ 
κών και Ανάπτυξης καθορίζονται τα θέματα της αποζη¬ 
μίωσης των μελών της Επιτροπής Εμπειρογνωμόνων, κα¬ 
τά παρέκκλιση των διατάξεων του άρθρου 17 του Ν. 
3205/2003 (ΦΕΚ 297 Α'), όπως εκάστοτε ισχύουν. 

Η συμμετοχή στην Επιτροπή Εμπειρογνωμόνων δεν θε¬ 
ωρείται κατοχή δεύτερης θέσης στο δημόσιο τομέα. 


ΚΕΦΑΛΑΙΟ Β' 

Άρθρο 9 

Έλεγχος νομιμότητας συμβάσεων Γ' Κ.Π.Σ. 
από το Ελεγκτικό Συνέδριο 

Συμβάσεις για έργα που χρηματοδοτούνται από το Γ 
Κοινοτικό Πλαίσιο Στήριξης στο πλαίσιο του Επιχειρησια¬ 
κού Προγράμματος “Ανταγωνιστικότητα” (Ε.Π.ΑΝ.) και 
έχουν συναφθεί έως την έναρξη ισχύος του παρόντος, 
χωρίς να έχουν υποβληθεί προ της υπογραφής τους στον 
έλεγχο νομιμότητας που προβλέπεται από το άρθρο 19 
παρ. 7του Π.Δ. 774/1980 (ΦΕΚ 189 Α'), όπως ισχύει, υπο¬ 
βάλλονται μετά του σχετικού φακέλου για τη διενέργεια 
του ελέγχου αυτού, στα κλιμάκια του Ελεγκτικού Συνε¬ 
δρίου, εντός τριάντα (30) εργάσιμων ημερών από την 
έναρξη ισχύος του παρόντος. Αν η σύμβαση και ο σχετι¬ 
κός φάκελος δεν υποβληθούν εντός της ανωτέρω προθε¬ 
σμίας ή αν ο έλεγχος του Ελεγκτικού Συνεδρίου αποβεί 
αρνητικός, επέρχονται οι συνέπειες που προβλέπουν οι 
διατάξεις του Π.Δ. 774/1980, όπως ισχύει. 

Άρθρο 10 

Παράταση ισχύος άδειας λειτουργίας 

Με την υποβολή των σχετικών αιτήσεων που θα συνο¬ 
δεύονται από τα στοιχεία δ.ε. της παραγράφου 1 του άρ¬ 
θρου 99 και α' και β'της παραγράφου 2 του άρθρου 100 
της με αριθμ. II - 5η/Φ./17402/12.12.1984 αποφάσεωςτου 
Υπουργείου Ενέργειας και Φυσικών Πόρων (ΦΕΚ 931 Β') 
χορηγούνται από τις αρμόδιες υπηρεσίες του Υπουργεί¬ 
ου Ανάπτυξης προσωρινές άδειες λειτουργίας των μέ¬ 
ταλλο υ ργικών και λο ιπών εγκαταστάσεων τηςΓ.Μ.Μ.Α.Ε. 
ΛΑΡΚΟ στην περιοχή Λάρυμνας του Δήμου Οπουντίων 
του Νομού Φθιώτιδας. Η ισχύς των προσωρινών αδειών 
λειτουργίας αρχίζει στις 11 Σεπτεμβρίου 2004 και λήγει 
στις 10 Σεπτεμβρίου 2008. 

Άρθρο 11 

Δίδακτρα ιδιωτικών εκπαιδευτηρίων 

1. Ως δίδακτρα, κατά τον παρόντα νόμο, νοείται η αμοι¬ 
βή που καταβάλλεται στα κάθε κατηγορίας ιδιωτικά εκ¬ 
παιδευτήρια, ως αντάλλαγμα για τις παρεχόμενες από 
αυτά κάθε μορφής υπηρεσίες. 

Στην έννοια των διδάκτρων νηπιαγωγείων, δημοτικών 
σχολείων και γυμνασίων / λυκείων, ιδιωτικής εκπαίδευ¬ 
σης, περιλαμβάνονται: 

α) Τα δίδακτρα για τη διδασκαλία όλων των μαθημάτων 
με συγκεκριμένο αριθμό ωρών διδασκαλίας, που διδά¬ 
σκονται σε κάθε τάξη ιδιωτικού εκπαιδευτηρίου (ωρολό¬ 
γιο πρόγραμμα του Υπουργείου Εθνικής Παιδείας και 
Θρησκευμάτων), υποχρεωτικά για όλους τους μαθητές 
(του λοιπού “υποχρεωτικά μαθήματα”). 

β) Τα δίδακτρα για ώρες διδασκαλίας υποχρεωτικών 
μαθημάτων που διδάσκονται πέραν των ωρών δίδασκα- 

λίας που είναι υποχρεωτικές για όλους τους μαθητές και 
τα δίδακτρα για τη διδασκαλία μαθημάτων που δεν είναι 
υποχρεωτικά ή για άλλες εκπαιδευτικές και μη δραστη¬ 
ριότητες, καθώς και τα τυχόν κόμιστρα για τη μεταφορά 
των μαθητών (του λοιπού “οι επιλογές”). 

2. Τα δίδακτρα των νηπιαγωγείων, των δημοτικών σχο¬ 
λείων και των γυμνασίων / λυκείων, ιδιωτικής εκπαίδευ¬ 
σης, προσδιορίζονται ως εξής: 

α) Ταδίδακτραπου ισχύουν κάθε έτος για την πρώτη τά¬ 
ξη των νηπιαγωγείων, των δημοτικών σχολείων και των γυ¬ 
μνασίων / λυκείων, ιδιωτικής εκπαίδευσης, καθορίζονται 
με απόφαση των αντίστοιχων ιδιωτικών εκπαιδευτηρίων 
και δημοσιοποιούνται από αυτά με κάθε πρόσφορο τρόπο 
και μέσω διαδικτύου, εντός των μηνών Ιανουάριου και Φε¬ 
βρουάριου του αμέσως προηγούμενου σχολικού έτους. Η 
προθεσμία αυτή είναι αποκλειστική. Εντός της ίδιας προ¬ 
θεσμίας οι, περί διδάκτρων, αποφάσεις κοινοποιούνται 
στην αρμόδια υπηρεσία του Υπουργείου Ανάπτυξης, η 
οποία καταχωρεί αυτές στην ιστοσελίδα του Υπουργείου. 
Η παράλειψη της δημοσιοποίησης ή της ανακοίνωσης ή 
και των δύο, εντός της ανωτέρω αποκλειστικής προθε¬ 
σμίας, έχει ως συνέπεια τη διατήρηση των διδάκτρων του 
τρέχοντος έτους και για το επόμενο αυτού. 

Στο Βιβλίο-Μητρώο Μαθητών (μαθητολόγιο) που τηρείται 
από τα εκπαιδευτήρια της χώρας αναγράφεται σε ξεχωρι¬ 
στές στήλες το ύψος των διδάκτρων που αντιστοιχεί στα 
υποχρεωτικά μαθήματα και σε καθεμία από τις επιλογές. 

Γιατα υποχρεωτικά μαθήματαπου διδάσκονται σε κάθε 
ιδιωτικό εκπαιδευτήριο, όπως αυτά εγκρίνονται κάθε φο¬ 
ρά από το Υπουργείο Εθνικής Παιδείας και Θρησκευμά¬ 
των, ανακοινώνεται ένα συνολικό ποσό, ενώ για τις επιλο¬ 
γές ανακοινώνεται το ποσό που αντιστοιχεί στην προσφε- 
ρόμενη επιλογή και ισχύει για το σύνολο των ωρών αυτής. 

β) Τα δίδακτρα του πρώτου διδακτικού έτους, που ορί¬ 
ζονται σύμφωνα με τον παρόντα νόμο, είναι τα δίδακτρα 
που ισχύουν για το διδακτικό έτος 2005-2006. 

γ) Το ύψος της τυχόν αύξησης των διδάκτρων που κα¬ 
ταβάλλονται στα νηπιαγωγεία, δημοτικά σχολεία, γυμνά¬ 
σια και λύκεια ιδιωτικής εκπαίδευσης κατά τα, πέραν του 
πρώτου, διδακτικά έτη δεν υπερβαίνει το ποσοστό που 
προκύπτει σύμφωνα με τον τύπο: 

0,35Χ+0,65Ψ = Ζ. 

Ως X ορίζεται η ετήσια μεταβολή του γενικού δείκτη τι¬ 
μών καταναλωτή του προηγούμενου έτους, σε μέσα επί¬ 
πεδα, όπως αυτή ανακοινώνεται από την Εθνική Στατιστι¬ 
κή Υπηρεσία (Ε.Σ.Υ.Ε.), ως Ψ ορίζεται η μέση αύξηση των 
αμοιβών εκπαιδευτικών ιδιωτικών σχολείων κατά το 
προηγούμενο έτος και ως Ζ ορίζεται το ανώτατο ποσοστό 
αύξησης. Η μέση αύξηση Ψ ορίζεται ως ο αριθμητικός μέ¬ 
σος όρος των ποσοστών αύξησης των αμοιβών που αντι¬ 
στοιχούν σε κάθε μισθολογικό κλιμάκιο εκπαιδευτικού με 
τέσσερα (4) έτη σπουδών. 


Γιατο διδακτικό έτος 2004-2005 ισχύει ότι X = 3,5% και 
Ψ = 9,77%, ενώ βάσει του παραπάνω τύπου προκύπτει ότι 
Ζ= 7,58%. 

Με απόφαση του Υπουργού Ανάπτυξης, η οποία εκδί- 
δεται το αργότερο μέχρι το Μάιο εκάστου έτους, προσ¬ 
διορίζεται η μέση αύξηση των αμοιβώντων εκπαιδευτικών 
ιδιωτικών σχολείων για το προηγούμενο έτος και ανακοι¬ 
νώνεται το ανώτατο ποσοστό αύξησης Ζ των διδάκτρων. 

δ) Ο αριθμός, το είδος ή / και οι ώρες διδασκαλίας των 
υποχρεωτικών μαθημάτων, κατά τάξη, αλλάζουν μόνο 
στην έκταση που αυτό είναι αναγκαίο για την εφαρμογή 
της σχετικής νομοθεσίας και των αποφάσεων του Υπουρ¬ 
γείου Εθνικής Παιδείας και Θρησκευμάτων. Ο αριθμός, το 
είδος ή/και οι ώρες διδασκαλίας των επιλογών, κατά τάξη, 
ορίζονται εκάστοτε με απόφαση του κάθε εκπαιδευτηρί¬ 
ου, σύμφωνα με εφαρμοζόμενο από αυτό πρόγραμμα του 
κάθε εκπαιδευτηρίου. Σε περίπτωση που γίνει προσθήκη 
οποιουδήποτε νέου υποχρεωτικού μαθήματος ή αυξη¬ 
θούν οι ώρες ήδη διδασκόμενου υποχρεωτικού μαθήμα¬ 
τος σε συγκεκριμένη τάξη, τα δίδακτρα που αντιστοιχούν 
στα μαθήματα αυτά προστίθενται αναλογικά στα ενιαία δί¬ 
δακτρα των υποχρεωτικών μαθημάτων. 

ε) Το ανώτατο επιτρεπτό ύψος των τυχόν, ανά έτος, αυ¬ 
ξήσεων των διδάκτρων που αφορούν τους μαθητές των 
νηπιαγωγείων, δημοτικών και γυμνασίων/λυκείων, ιδιωτι¬ 
κής εκπαίδευσης, που το έτος 2004-2005 φοιτούν σε 
οποιαδήποτε τάξη των αντίστοιχων εκπαιδευτηρίων, θα 
υπολογίζεται με βάση τον τύπο του προηγούμενου εδα¬ 
φίου γ': 

ί. Επί του ποσού των συνολικών διδάκτρων που ίσχυαν 
το προηγούμενο έτος για τα μαθήματα κάθε τάξης, τα 
οποία ήταν υποχρεωτικά στο συγκεκριμένο εκπαιδευτή¬ 
ριο για όλους τους μαθητές, κατά τη διάρκεια αυτού του 
έτους, αρχής γενομένης από το έτος 2003-2004. Για αλ¬ 
λαγές μαθημάτων ή / και ωρών διδασκαλίας εφαρμοστέο 
είναι το ανωτέρω εδάφιο δ'. 

μ. Επί του ποσού των διδάκτρων για κάθε μάθημα από 
τις επιλογές, αρχής γενομένης από το έτος 2003-2004. 

3. Το ύψος της τυχόν αύξησης των διδάκτρων για το 
έτος 2004-2005, καθόσον αφορά τους ιδιωτικούς βρεφο¬ 
νηπιακούς και παιδικούς σταθμούς, δεν μπορεί να υπερ¬ 
βαίνει το 5% των διδάκτρων του έτους 2003-2004. 

4. Από τη ρύθμιση αυτή και μόνο για τη σχολική χρονιά 
2004-2005 εξαιρούνταιτα αυθύπαρκτα σωματεία που επι¬ 
διώκουν κοινωφελείς σκοπούς. Στα σχολεία των σωματεί¬ 
ων αυτών τα δίδακτρα για το υποχρεωτικό εκπαιδευτικό 
πρόγραμμα ανά τάξη κατά τη σχολική χρονιά 2004-2005 
δεν μπορούν να υπερβαίνουντα 3.300 ευρώ. Τα δίδακτρα 
των ανωτέρω σχολείων για τα μη υποχρεωτικά μαθήματα 
καθορίζονται και για τη σχολική χρονιά 2004-2005, σύμ¬ 
φωνα με τις διατάξεις του παρόντος νόμου. 

5. Με απόφαση του Υπουργού Ανάπτυξης, σε όσους πα¬ 
ραβαίνουν τις διατάξεις του παρόντος άρθρου επιβάλλε¬ 
ται για κάθε παράβαση του παρόντος άρθρου πρόστιμο, 
τουλάχιστον 10.000 ευρώ, που ανάλογα με τη συχνότητα 
και τη βαρύτητα της παράβασης δύναται να φθάσει μέχρι 
ποσού ίσου με το 10% του κύκλου εργασιών που πραγμα¬ 
τοποιεί κάθε ιδιωτικό εκπαιδευτήριο, κατά το προηγούμε¬ 
νο οικονομικό έτος. Τα ποσά των προστίμων εισπράττο- 
νται σύμφωνα με τις διατάξεις του Ν.Δ. 356/1974 
(Κ.Ε.Δ.Ε.), αποτελούν έσοδα του τακτικού προϋπολογι¬ 
σμού του Κράτους, διατίθενται δε για τις ανάγκες της δη¬ 
μόσιας εκπαίδευσης. 

Άρθρο 12 

Καταργούμενες διατάξεις 

Από την έναρξη ισχύος αυτού του νόμου καταργείται 
κάθε άλλη γενική και ειδική διάταξη που έχει αντίθετο πε¬ 
ριεχόμενο προς τις ρυθμίσεις του. 

Άρθρο 13 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδατης Κυβερνήσεως, εκτός αν ορίζεται δια¬ 
φορετικά στις διατάξεις του. 


Παραγγέλλομετη δημοσίευσητου παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 1 Νοεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

Δ. ΣΙ ΟΥΦ ΑΣ Γ. ΣΟΥΦΛΙ ΑΣ 

ΕΘΝΙΚΗΣ ΠΑΙΔΕΙΑΣ ΑΠΑΣΧΟΛΗΣΗΣ 

ΚΑΙ ΘΡΗΣΚΕΥΜΑΤΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Μ. ΓΙΑΝΝΑΚΟΥ Π. ΠΑΝΑΓΙΩΤΟΠΟΥΛΟΣ 

ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΤΡΟΦΙΜΩΝ ΔΙΚΑΙΟΣΥΝΗΣ 

Ε. ΜΠΑΣΙΑΚΟΣ Α. ΠΑΠΑΛΗΓΟΥΡΑΣ 

ΤΟΥΡΙΣΤΙΚΗΣ ΑΝΑΠΤΥΞΗΣ ΕΜΠΟΡΙΚΗΣ ΝΑΥΤΙΛΙΑΣ 

Δ. ΑΒΡΑΜΟΠΟΥΛΟΣ Ε. ΚΕΦΑΛΟΓΙΑΝΝΗΣ 

Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 1 Νοεμβρίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Οίίρ: νννννν.θί.^Γ - θ-ιτοίΙ: ννθβηη35ΐθΓ @ 6ί.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουίΌ ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαι'ο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίεχ :210- 9472556 ϊπΙθγπθΙ : ΗΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίοτηβΐ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θογο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘιτίθί, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































